**IZVJEŠĆE O RADU NAČELNIKA**

**OPĆINE VINICA**

**ZA RAZDOBLJE**

**01.01.- 30.06.2022.**

Na temelju članka 35.b stavak 1.Zakona o lokalnoj i područnoj (regionalnoj) samoupravi („Narodne novine“ broj 33/01, 60/01.- vjerodostojno tumačenje, 129/05, 109/07, 125/08. 36/09., 144/12., 19/13., 137/15., 123/17. 98/19. i 144/20.), članka 48. stavak 1.Statuta Općine Vinica („Službeni vjesnik Varaždinske županije“ broj 30/20. i 09/21.) te članka 24. Poslovnika Općinskog vijeća Općine Vinica („Službeni vjesnik Varaždinske županije“ broj 57/09.,11/13.,60/13. i 109/21.) podnosim Općinskom vijeću Općine Vinica

**IZVJEŠĆE O RADU**

**ZA RAZDOBLJE OD 01.01. DO 30.06.2022.GODINE**

U obavljanju izvršne vlasti temeljene na članku 46. Statuta Načelnik Općine priprema i predlaže opće akte te je tako u navedenom razdoblju na raspravu i usvajanje upućeno 35 prijedloga općih akata koje je Općinsko vijeće usvojilo.

Uz redovne aktivnosti vezane uz zakonske obveze, u proteklom razdoblju radilo se na prijavama projekata na više natječaja i poziva kao i praćenju projekata u tijeku :

* U cijelosti su završeni radovi rekonstrukcije Vatrogasnog doma u Vinici ukupne vrijednosti 2,1 milijuna kuna, dobivena je i izmjena građevinske dozvole te se čeka tehnički pregled i izdavanje uporabne dozvole
* Kroz Program modernizacije i sanacije nerazvrstanih cesta u 2022. godini ukupne vrijednosti 522.503,75 kn sufinanciran od Ministarstva regionalnog razvoja i fondova Europske unije sa 230.000,00 kn, dovršavaju se radovi oborinske odvodnje u ulici A.Augustinččića u Gornjem Ladanju, a za potrebe uređenja oborinske odvodnje u Školskoj ulici koji će se radovi izvoditi slijedeće godine, nabavljene su cijevi za odvodnju
* Dovršeni su radovi zacjevljenja dijela ulice Sv. Ane u Vinici (prema polju) vrijednosti 381.000,00 kn , a u suradnji sa ŽUC-om Varaždinske ulice uređen je dio ulice Sv. Ane od Konzuma prema Vinica Bregu (obzirom da je predmetna dionica županijska cesta)
* Također u suradnji sa ŽUC-om dovršavaju se radovi rekonstrukcije Gornje ulice u Marčanu

U proteklom razdoblju prijavljivali smo se na sve javne pozive i natječaje gdje smo bili prihvatljiv prijavitelj („LAG Sjeverozapad“ s projektom ograde groblja, Ministarstvo prostornoga uređenja graditeljstva i zaštite okoliša s prijavom za nabavu novog traktora s priključcima, Ministarstvo regionalnog razvoja i fondova EU s projektom uređenja nerazvrstanih cesta, Hrvatske vode s projektom sanacije klizišta, Ministarstvo turizma i sporta s projektom Sportskog centra Vinica, a u sklopu NPOO-a prijavljeni su projekti dogradnje dječjeg vrtića i te izrade projektne dokumentacije IoT sustava Općine Vinica i sl.

Projekt Izgradnje širokopojasnog interneta konzorcija Donja Voća obustavljen je iz već poznatih razloga, a Općina Vinica priključila se Gradu Lepoglava u pripremi novog projekta širokopojasnog interneta po drugom modelu.

Radovi aglomeracije odnosno odvodnje otpadnih voda pri čemu sam se susretao sa nizom problema koje sam pokušavao riješiti sa odgovornim osobama te predstavnicima VARKOM-a, TEGRE, kao izvođačem radova te stručnim nadzorom privode se kraju. Po pitanju problema vezanih uz izvođenje radova aglomeracije bilo je održano više radnih sastanaka u Varkomu te u Općini Vinica.

Vezano uz odluku Općinskog vijeća o ulasku Općine Vinica u obuhvat većeg urbanog područja Grada Varaždina (ITU) prisustvovao sam na više sastanaka u Gradu Varaždinu.

U proteklom sam razdoblju prisustvovao na više sastanaka sa županom i sudjelovao na više koordinacija načelnika te na 7 svečanih sjednica i ostalih svečanosti susjednih općina.

Rješavanje vlasništva nad Lovačkim domom privodi se kraju te očekujemo suglasnost Ministarstva na geodetski elaborat te izdavanje tabularne isprave.

Obzirom na popuštanje epidemioloških mjera, organizirali smo za naše stanovnike predstavu Kerekesh teatra u sklopu Tjedna smijeha te Glumačkog festivala u Krapini, izložbu Vina VINEA 2022, sportske susrete u Gornjem Ladanju, pješački pohod i sl.

U skladu s planiranim sredstvima u proračunu, građanima su isplaćivane odgovarajuće potpore (potpore za novorođenčad, potpore umirovljenicima za Uskrs, sufinanciranje prijevoza za učenike srednjih škola, potpore studentima). Već tradicionalno, za sve učenike koji su svih 8 razreda OŠ prošli s odličnim uspjehom te za učenike koji su osvojili značajne rezultate na natjecanjima te njihove mentore, osigurane su prigodne nagrade.

Osigurane su i redovne potpore u poljoprivredi poput potpora za osiguranje usjeva i trajnih nasada, potpora za okrupnjavanje poljoprivrednog zemljišta, nabavu voćnih i loznih sadnica.

U proteklom su razdoblju redovno sufinancirani troškovi predškolskog odgoja odnosno zbrinjavanja djece u dječjim vrtićima te svih dodatnih potreba Dječjeg vrtića Vinica u vlasništvu Općine.

Kao načelnik općine, surađivao sam sa svim udrugama, vatrogasnim i športskim društvima koje se financiraju iz Proračuna Općine.

Obzirom na prisutnu recesiju, uloženo je dosta truda kako bi se proračun izvršavao u skladu s planiranim te kako bi se uspjele realizirati planirane aktivnosti i podmiriti sve obveze. Izvršavanje proračuna redovito je praćeno, te su poduzimane mjere radi prisilne naplate prihoda Općine Vinica.

NAČELNIK OPĆINE VINICA

Dr.sc. Branimir Štimec, prof.